**Татар гомуми белем бирү оешмаларында укучылар өчен татар әдәбиятыннан олимпиада сорауларына җаваплар**

**(муниципаль тур, 2024-2025 уку елы) 8 нче сыйныф**

**Үткәрү вакыты- 150 минут**

**Максималь балл – 45 балл**

1. **Тест биремнәре (10 балл).**

1. Халык авыз иҗаты жанрлары дөрес күрсәтелгән вариантны билгеләгез (1 балл):

1) табышмак, шигырь

2) **дастан, табышмак**

3) дастан, роман

2. Мәгърифәтче геройны үзәккә алган, аң-белем, тәрбия мәсьәләләре күтәрелгән әсәрләр (1 балл):

1) халык авыз иҗаты

2) мәгърифәтчелек

3) **мәгърифәтчелек әдәбияты**

3. Әдәби әсәрдә кешенең тышкы кыяфәтен тасвирлау (1 балл):

1) образ

2) **портет**

3) эпитет

4. Сюжет элементы (1 балл):

1) тышкы каршылык

2) хронотоп

3) **чишелеш**

5. Әдәби әсәрдә чагылган урын һәм вакыт бөтенлеге (2 балл):

Җавап: **хронотоп**

6. «Сүнгән йолдызлар», «Искәндәр» әсәрләренең авторы (1 балл):

1) Гадел Кутуй

2) **Кәрим Тинчурин**

3) Шәриф Камал

7. Гадел Кутуй әсәрләре урын алган рәтне билгеләгез (1 балл):

1) «Кораб», «Ана догасы»

2) «Бер хәрабәдә», «Әйтелмәгән васыять»

3) **«Тапшырылмаган хатлар», «Сагыну»**

8. *Искәндәр!*

*Хатымны дәвам итәм.*

*1923 ел иде. Казанда университет рабфагына укырга кердем…*

*Беренче дәресләрне тыңлау белән үк, мин бәхеттән, шатлыктан, нәрсәгә тотынырга белмичә, шашып йөри башладым. Рабфакка барганда да, кайтканда да бик еш: «Шушы урамнар, шушы коридорлар буйлап кайчандыр китап, дәфтәр тотып Ленин йөргән, шул бинада Толстой укыган. Шунда укырга дип, яшь Горький хыял корган. Шул бинадан дөньяның атаклы галимнәре чыккан. Мин укый торган бүлмәләрдә аларның да тавышлары яңгыраган», – дип уйлана башладым…* Әлеге өзек кайсы әсәрдән алынган? (2 балл):

Җавап: **«Тапшырылмаган хатлар»**

1. **Язма җавапка бәйле биремнәр (25 балл).**

1. Әдәби төр буларак лирика. Лирик әсәрләргә хас үзенчәлекләр (10 балл).

Мисал өчен:

**Лирика кешенең халәтен, хисләрен, уйларын, кичерешләрен сурәтләү предметына әверелдерә. Лирикада билгеле бер моменттагы, вакыттагы нәфрәт, ачу, борчылу, кайгы, сагыш шатлык, сагыну кебек хисләр урын таба, бу хисләрнең тирән һәм күпкырлы сәбәбе ачыклана.**

**Лирика «мин» исеменнән сөйли, ләкин шул ук вакытта киң гомумиләштерүләр ясый. Шагыйрь үзе кичергән һәм кичерә торган халәт турында яза, шәхси хис һәм тойгыларга нигезләнә. Ләкин үзенең шәхси-кабатланмас дөньясын сурәтләү белән бергә, ул гомумәһәмиятле, яшәешкә хас булган, башка кешеләрнең хисләре белән тәңгәл кичерешләр турында сөйли. Лирик образ әдипнең күңел дөньясына, тормышны күрү, аңлау, кабул итү рәвешенә бәйле, шул ук вакытта шигырьдәге кичереш әдип яшәгән җәмгыять вәкилләренеке дә.**

**Психологизм беренче урында тора. Барлык детальләр дә психологик детальләр булып, пейзаж, портрет, әйберләр дөньясы да психологик вазифа башкара.**

**Лирик әсәр сюжетлы түгел, ләкин кайчакта сюжетка охшаш хис-кичереш үсеш-үзгәреше ачык күренеп тора. Сәбәп үзгәрү хисләрнең алышынуын, яки аларга төрле төсмерләр өстәлүне тәэмин итә. Төр композицион алымнарга таяна һәм һәрвакыт катлаулы төзелешле була.**

**Лирика төгәл, аһәңле сөйләүне сорый, анда һәр сүз аерым бер мәгънәви һәм эмоциональ көчкә ия булырга тиеш. Шуңа күрә лирика шигъри сөйләм аша бәян ителә. Бу сөйләмдә яңгыраш, ритм, образ – бар да әһәмиятле. Чөнки мәгънә сүзләр ярдәмендә генә белдерелми, бәлки әдәби төзелештә табыла. Образлылык читләтеп әйтүгә корылып, символик, аллегорик образлар, тел-сурәтләү чаралары күп була**.

2. Әмирхан Еники яки Фатих Әмирхан иҗаты турында ниләр беләсез? Берсен сайлап алып җавап языгыз. Аның нинди әсәрләрен укыганыгыз бар? Үзенең әсәрләрендә әлеге автор нинди тема-проблемаларны күтәрә? Үзегез укыган бер әсәр мисалында аңлатыгыз (10 балл):

**8 сыйныф дәреслеге, 2015, Б. 75-76 (Ф.Әмирхан) яки яңа дәреслек (Ә.Еники)**

3. Нури Арслановның «Яз» шигырендә кулланылган тел-сурәтләү чараларын табып языгыз (5 балл):

*Матур чаклар!*

*Өстән энҗе тамып тора,*

*Ерганаклар,*

*Кар сулары агып тора,*

*Дымлы, салкын*

*Җирне нурга манып кына*

*Кояш алтын*

*Литаврасын кагып тора.*

*Китте кышлар*

*Мамык тунын салып кына,*

*Кайтты кошлар*

*Канатларын кагып кына,*

*Карда посып,*

*Умырзая калкып чыга,*

*Килсә гыйшык –*

*Урын калмый вак борчуга.*

*Тирәмдә ямь, –*

*Мин шул хәят тәмен беләм!*

*Шуңа сөям*

*Сезне җаным-тәнем белән.*

**Инверсия, риторик өндәү, метафора, сынландыру, эпитет һ.б.**

1. **Әдәби әсәргә анализ (10 балл).**

**Әсәрнең жанры – хикәя.**